Der Besitz der Herren von Weinsberg im Jahr 1325 


Von 
Franz Gehrig 


Die Herren von Weinsberg sind für die Besitzgeschichte vieler Orte von Be- 
deutung. Wenn man alle ihre Städte, Dörfer und Burgen aus zwei Jahrhunder- 
ten aufzählt, erscheint ihr Besitz allerdings zu groß, denn manche Besitzungen 
wurden erst erworben, als andere Orte längst abgegeben waren. Da ist es wert- 
voll, daß wir über ihren wirklichen Besitz in einem bestimmten Jahr, nämlich 
im Jahr 1325, Nachricht haben. Wie die Wappengleichheit mit den Herzogen von 
Urslingen (Irslingen) nahelegt, gehörte dieses Geschlecht von Weinsberg wohl 
schon um 1140 zum Hochadel, als es auf der Burg Weinsberg in Erscheinung 
trat. Auch vermählten sich die Herren von Weinsberg alsbald mit Töchtern aus 
Grafengeschlechtern; von diesen konnten sie mancherlei Güter erwerben. Von 
den Staufern mit Burg und Herrschaftsbereich Weinsberg belehnt, waren sie wei- 
terhin in Reichsdiensten und erhielten vom Reich Pfandschaften und Lehen. So 
kommt es, daß ihre Besitzungen ziemlich weit zerstreut liegen. 








66 Franz Gehrig 





1325 November 9 


Engelhart d. A. von Weinsberg gelobt, die durch Engelhart von Ebersberg, 
Syfrit von Venningen und Konrad von Helmstatt vorgenommene Teilung der 
Familiengüter zwischen ihm und Konrad von Weinsberg anzuerkennen. 


Vidimus durch die Richter des Hofes zu Speyer und den Offizial des Propstes 
zu Wimpfen am 15. Mai 1327 (Fr. nach Gangolf). 


Pergament, 2 Siegel (Hofrichter und Offizial) anh. GLA Karlsruhe 42/206: 
1327 Mai 15. 


Ich Engelhart von Winsberg der alter bekennen mich und veriehen offenlich an 
disem brief vnd tün künt allen den die in sehent oder horent lesen, daz ich vnd 
min bul Cünrad von Winsberg mit gütem rat vnser beider fründe gutlich und 
willeclichen haben erwelt und vzserkorn dise dri herrn Engelhart von Ebersberg, 
hern Syfrid von Veningen den eltern vnd hern Cünraden von Helmstat, vnd 
haben den selben drin geben vollen gewalt, also daz si vns bede süllen verichten 
mit einander vmme alle unser sachhe. Vnd wie die selben dri oder der merre teil 
vnder in vns heissent mit ein ander vmme alle ding leben, daz suln wir tün, vnd 
was sie vns habn heißen tün mit briefen oder an (= ohne) briefe mit worten, daz 
suln wir tün vnd sülen es stete vnd gantz halten an geverde ane alle widerrede. 
Des haben wir bede gesworn zcü halten stete vnd dieselben dri oder der merre 
teil vnder in habent vollen gewalt zu ervarn mit küntschaft ungeverlich welbe 
vnser vesten, es si burg oder stat, vnd welhe vnser güt oder rech geteilet sin oder 
welhe nit geteilt sien, vnd habent auch vollen gewalt, die selben vngeteilten güt 
vnd rech zü teilen, vnd süllen vns auch bewisen zu beider site, wasz jetwederm 
vnder vns ze teile werden sol, vnd dar an sol mich und minen bülen genügen, 
vnd sullen es stete halten ane alle widerrede. Daz haben wir gesworn zü den hei- 
ligen stete zu halten vngeverlichen, vnd welher vnder vns beden des nich tüt noch 
daz nich also stete heltet, derselbe hat gebrochen vnd hat alles sin rech verlorn 

und ist auch erbelos worden aller siner vesten, lüt, güt und rech in allem dem 
reche, als gescriben stet an den briefen, da die säne und die richtünge und und 
auch die sicherheit angescriben stat. Vnd dar uber so veriehen ich der vorgenante 
Engelhart von Winsberg me an disem brief, daz die vorgenanten dri, her Engel- 
hart von Ebersberg, her Syfrid von Veningen und her Cünrat von Helmstat sint 
gemeinlich vber ein kümen vnd habent küntlich evarn mit guter kuntschaft vn- 
geverlich vf ir beide sa sie beste mochen, also daz sie sprechent vnd sagent als 
sie billich sagen süllent, daz mir Engelharte von Winsberg zu teile würden ist 
Winsberg burg vnd stat mit allen den guten vnd rechen besuch vnd vnbesuch daz 
in derselben marke gelegen ist, vnd darzu der kirchensatz vnd die phründe zu 
lihen zu Winsberg vf der burg vnd in der stat, ane Bodekhoven, an Gelmers- 
bach, an Höltzern, ane Granshein, dise güt sint minen bulen Cunrad angevallen, 
vnd ane die bette die anderhalb hündert phünt haller, die alle jare die burger 
zu Winsberg gebent zch stüre von des küniges wegen, die selben haller süllen 
mir halbe werden, vnd daz ander halbe teil derselben haller sol werden minem 
bülen Cünrad vnd sinen erben. Vnd darzu ist mir worden zu teil der kirchensatz 
zu Svltzebach vnd waz gütes vnd reches wir haben zü Svltzebach, vnd darvber 
me sa ist mir Engelharte von Winsperg zü teile würden Lvneburg die burg vnd 
Gartach die stat mit allem rech gesuch vnd vngesuch was in der marke gelegen 
ist, vnd darzu ist mir zu teile würden Nyderhoven, vnd auch darzu was gütes 
oder rech wir haben zu Rorbach vnd zu Hanenbrügge. So ist mir auch zu teile 
würden was gütes oder reches wir zu Phaffenhoven, vnd auch darzu der kir- 
chensatz zü Phaffenhoven. Mir Engelhart von Winsberg ist auch zu teil würden 
vnser teil an der burg zu Nitberg, vnd was gütes vnd reches darzü kauffer wart. 
Mir Engelhart von Winsberg ist auch ze teil worden die burg zcü Beringerswiler 
vnd die burg zu Kranchsberg mit den guten vnd rechen besuch vnd vngesuch, also 
mit der bescheidenheit. als sie von erst von den siben geteilet würden minem 
bülen seligen Cunrade vnd mir. Vnd zü disen selben vesten vnd guten sint mir 
ze teil worden dise kirchensezze zu Aspach vnd zu Sultzebach vnder der burg 
zcü Smidelvelt, vnd darzü so ist mir Engelhart von Winsberg zü teile worden 
die burg zu Richenstein vnd Gemünde die stat bi dem Necker vnd waz dar zu 
gehoeret besuch vnd unbesuch daz vns von dem künige stet, ane Langenzelle vnd 
ane den walt, der da heißet der Kolbe vnd waz darzu gehöret, lüte und güt, vnd 
ane Mekkeinsheim, daz man heißet vnd nennet waltpoden geriht, daz wart zü 
teile minem bülen seligen dem eltern Cunrade von Winsberg. Mir ist auch ze 
teile würden der kirchensatz zu Mekkinsheim. Man sol wüzzen waz vor der tei- 
lünge, do die siben vnser güt teilten, versetzet wart von disen güten zü Ge- 
münde vnd zu Richenstein gehörent, die selbe losünge ist an mich gevallen vnd 
sol auch die selben gut lösen. Man sol wißen auch vmme vnser beder gut, die 
phandes stent vnd vngeteilet sint. So ist mir Engelharte zu teile worden waz 
gütes, geltes vnd rech wir haben zu Grozßen Gartach ane daz vierteil des selben 
geltes, gütes vnd reches, daz ist vorvz worden zu teile minem bülen Cünrad vnd 
Engelhart Cünrad vnd irn lip erben, vnd wider Grozßem Gartach, so ist minem 
bulen vnd sinem bruder vnd iren lib erben zü teil worden dise dorfer Gozheim 
vnd Bretahc. So ist mir Engelhart zü teile worden waz wir haben zu Franken- 
bach. So ist in (= ihnen) do wider zu teil würden, waz gütes vnd reches wir 
haben zü Obern Isenheim. Man sol auch wizsen, was gütes oder reches wir haben 
zu Neckar Gartach, daz süllen wir gemeinlich ledigen .vnd lösen vnd süllen ez 

danne teilen sa wir wellen. Mir Engelhart ist auch zu teile worden dise lösünge 
waz gütes vnd reches wir haben zu Nydern Buchelbach vnd zu Haselach, zu 
“Aspach vnd zu Aycholfesheim. Man sol auch wizsen daz die burg Steinvelt, vnd 
was lüte, güt vnd rech wir haben in dem dorfe zu Steinvelt, vnd waz darzü ge- 
höret in holtze oder in velde besuch oder ungesüch, vnd ist ob ich minen bülen 
Cünrad danach bithe als flizzelich darümme, so mag er mir wol Steinvelt wider 
geben zu kauffe ob er wil, vnd ob es im füget, imme fünfhündert phünt haller. 
Man sol wizsen, daz vnser geleite vf den strazsen in vnser gegende vnser ge- 
meine sol sin, vnd sülen daz gemeinlich nießen vnd sülen auch gemeinlich be- 
leiten vnd daz geleite schirmen. Vnser jegelicher mag wol besünderlich in sinen 
vesten geleite nemen ob er wil. Man sol wizsen vmme den wiltban, der sol 
vngeteilt beliben vnd sol vnser gemein sin, vnd wanne wir jagen wellen, daz 
sülen wir tün mit verlazsen hünden, gemeinlich oder besvnderlich an geverde. 
Es sol auch vnder vns nieman an die hecken jagen ane des andern willen. Vnd 
waere ob vnser einer oder vnser jaeger ane des andern willen zü den hekken 
jagent vngeverlich, das sol der ander sagen den drien, die vber vnser sache geben 
sint, vnd die selben drie solen es also verrechen vnd für komen, daz ez nit me 
geschehe mit geverden. Man sol wizsen, daz minem bülen Cunrad vnd sinem 
bruder worden ist die burg zu Swartzagch vnd was darzu gehöret, darvmme daz 
sie min alter büle Cunrad von Winsberg wider kauffte nach der deilünge, do 
die siben vnser gut teilten. Ich Engelhart von Winsberg veriehen auch me an disem 
briefe, daz ich mit vordachtem müte willecliche vnd gütliche durch rech luter güt 
han gegeben vnd gemachet minen bülen Cunrade von Winsberg, sinem bruder 
Engelhart Cünrad vnd iren lip erben die elich sint, nach minem dode, ist ob ich 
ane lip erben stirbe die süne sint vnd elich sint, alle mine vesten, lüte, güt vnd 
rech, daz mich an gevallen ist oder noch angevaellen mag von mines vatter wegen, 
ane alleine die burg zu Lüneburg vnd Gartach die stat vnd waz mir besünderlich 
darzu worden ist zü teile als vorgescriben stet, disiu güt mag ich wol ieme oder 
anderswa hin machen dem ich wil. Vnd die vorgenanten alle mine vesten, lüte, 
güt und rech sol ich in also machen mit den lehenherren vnd anderswa an allen 
steten, do es kraft vnd mach haben mag vnd daran sie habende sien. Vnd daz 
gemechet der selben miner vesten, lüte, güt vnd recht sol ich in an irn willen nith 
verendern noch verkeren, noch sol dowider nit dün. Vnd ist ob ich des nith tün vnd 
es nich stete halte, als vor gescriben stet, so han ich aber gebrochen vnd bin erbelos 
worden in dem reche als vor gescriben staet. Ich sol in auch dieselben mine vesten, 
lüte, güt vnd rech also mit der bescheidenheit machen, waß von dem riche lehen 
ist, daz sol ich in vertigen und verithen endelichen von eime einmütigen künige, 
danach in einem manod so ez an mich gevordert wirt, vngeverlich, vnd möthe des 
nit geschehen, so sol ich es danne dün danach als die dri sprechent vnd heizsend, 
die vber vnser sachhe geben sint, also daz es geschehen sol vngeverlich, so ez 
aller erste geschehen mag. Vnd dar zü waz lehen ist von andern fursten oder 
herren, das sol ich in auch vertigen vnd üz rechen hie zwischen vnd der nechsten 
uzgender osterwochen, es si danne, daz ich ez furbaz lenger mit ir willen ver- 
ziehen müge. Vnd ist ob ich das nith tün, so han ich aber gebrochen vnd bin 
erbelos worden in allem dem rech als vorgescriben stet. Ich Engelhart von Wins- 
berg veriehen me an disem briefe, daz ich vnd min lib erben svlen vürbaz die- 
wile wir leben beholfen sin mit lip vnd mit güte ane geverde minem bülen Cün- 
rad von Winsberg vnd sinem bruder Engelhart Cünrad vnd irn lib erben gein 

allermenigelich vf ein rech ane aleine wider dem riche. Man sol auch wizsen waz 
gütes die edelfrawe Elizabeth min mütter hat zu Eberstat vnd anderswa, daz 
sie angevallen ist von der herschaft von Winsberg, die sülen nach ir tode mich 
vnd minen bulen Cünrad von Winsberg vnd sinen bruder gemeinlichen anvallen, 
ane Krebesbach, vnd die burg zü dem Steine sol danne gevallen an minen bulen 
Cunrad vnd sinen bruder besunderlich, vnd so daz geschiet, so sol man mir Engel- 
hart von Winsberg driv phünt geltes widerlegen. Man sol auch me wizsen, daz 
min bül Cunrad von Winsberg vnd sin bruder Engelhart Cunrad vnd ir lib erben 
schuldig sint zu gelten alle die schülde, die gemachet wart vor der teilunge, do 
die siben vnser gut teilten, ane die schülde, die ich Engelhart von Winsberg zu 
Köllen machete, vnd auch ane ander schulde, die ich nach der teilünge sünder- 
lich gemachet han, die selben schulde sol ich selber gelten. Ich Engelhart veriehen 
auch, daz ich oder min lib erben mit niche solen minen bülen Cünrad noch sinen 
bruder Engelhart Cünrad noch ir erben angriffen noch nöten noch schadigen noch 
sol wider in darvmme keinem schuldener beholfen sin, ich sol dieselben schuld 
sie lazsen gelten sa sie mügen. Wa ich aber sin bedarf vngeverlich, so sol min 
bule Cünrad veriehen vnd auch briefe daruber geben, daz dieselbe schulde an in 
gevallen si ze gelten, vnd an mich nith. Vnd waenne mins bulen bruder Engel- 
hart Cünrad zu sinen tagen kümet, so sol er dise vorgescriben rede vnd tedinge 
alle tün vnd stete halten vnd sol darvber sinen brief geben, vnd teite er des nit, 
so bin ich Engelhart danach nithes gebünden aller vorgescriben dinge dem vor- 
genanten Engelhard Cünrad. Man sol auch wizsen, daz mir Engelharte besünder- 
lichen zu teil wurden sint die vischenze zü Necker Gartach, die Klingenberger, 
der vischerhart, vnd darzu die szwo vischentzen zu Nydern Gryesheim vnd keine 
vischentze me. Ich Engelhart von Winsberg veriehen mich an disem briefe, daz 
ich dise vorgescriben richunge vnd teilünge sol stete halten ane geverde vnd ane 
alle widerrede, daz han ich gesworn zu den heiligen. Vnd were ob ich des nit 
dete vnd nith steite hilte also vorgescriben steat, so han ich gebrochen vnd han 
min rech voerlorn, vnd bin auch erbelos würden in allem dem reche also vor- 
gscriben stet. Vnd darvber zu einem waren vrkünde vnd zu einer steten gezug- 
nisse, so gibe ich Engelhart von Winsberg disen brief minem bulen Cünrad ver- 
sigelt vnd gevestent mit minem ingesigel vnd mit der vorgenanten drier ingesigel, 
die dise richünge vnd teilünge gemeinlichhen zwischen vns gemachet habent. Vnd 
wir die vorgenanten dri, Engelhart von Ebersberg, Syfrid von Veningen vnd 
Cünrat von Helmstat veriehen an disem briefe, das wir der vorgescriben re- 
chunge vnd teilünge sin gemeinlich ueber ein komen vnd haben sie gemeinlich 
ervarn mit küntschaft vngeverlich so wir beste mochten, vnd haben dieselben 
richunge vnd deilünge also gemachet vngeverlich zu beider site, daz man sie stete 
halten sol vnzürbrochhen ane alle geverde. Vnd darvber zu eim ürkünde vnd zü 
einer steten geziugnüsse sa haben wir dri vnser ingesigel geleget an disen brief 
zu dem vorgenanten hern Engelhart von Winsberg ingesigel die alle dar an han- 
gent. Der brief wart geben zu deme samstage vor sancte Martinstag do man zalte 
von gots gebürte drüzehenhündert jar vnd dar nach in dem fünf vnd zweinzigi- 
sten jare. 


1325 November 9 


Conrad von Weinsberg gelobt, die Teilung seiner Familiengüter zwischen ihm 
und Engelhard von Weinsberg anzuerkennen. 

Vidimus durch die Richter des Hofes zu Speyer und den Offizial des Prop- 
stes zu Wimpfen von 1327 April 6 (Mo.n. Ambrosins). 


Pergament, 1S. abg., 1 S. (Offizial) anh. 


GLA Karlsruhe 42/206: 1327 April 6. Ein zweites Vidimus derselben Aus- 
steller, 0.D., jedoch auf Grund der Schriftgleichheit mit der Urkunde Engel- 
hards von Weinsberg vom 15. Mai 1327 zeitgleich, findet sich unter derselben 
Signatur. Die lantlichen Unterschiede dieser und der vorhergehenden Urkunde 
sind gering, erklären sich jedoch durch die verschiedenen Schreiber. 


Der Anfang der Urkunde ist textgleich mit demjenigen der oben ed. Gegen- 
urkunde Engelhards von Weinsberg. 


... das mir Cünrate von Winsberg und minen brüdern Engelhartcänrat zü 
teile worden ist die burch Schurberg und Sulm die star und was darzü gehort, be- 
such und unbesuch, es si ledig güt oder phant. Uns ist auch zu teil worden Luten- 
bach und der se zü selben und das dorf zü Odenheim und Gesmersbach, Bodelns- 
hoven, Höltzern und Gransheim mit allem recht was wir da haben und was in der 
mark gelegen ist zü Schürberg und Sulm, und alle vischentzen bi Sulm an dem 
Necker und an der Sulme. So ist uns auch zü teile worden dar uber dise durfer 
Binswangen und Erlbach und was dar zü gehöret, besuch und unbesuch. So ist uns 
zü teile würden die ber halbe, die alle jare die bürger zü Winsperg gebend 
ze sture von des küniges wegen, und der selben bet ist vber al anderhalbhündert 
phünt haller. So ist uns auch me zü teil würden die Nüwestat zu Helnbünde 
und was zü Helnbünde gelegen ist und dar zu die vischentzen und dar zü dise 
dorfer: Gosheim, Brethach, Gelfart Sultzbach und was darzü horet, und der 
berg zu Heidelberg und dar zü Harthusen und was gehoret dar zü gut und welde. 
So ist uns auch zü teile würden daz dorf zu Dürn und was wir da haben und 
die vischentzen, und dar nach die burg zü dem Steyn nach unser svester dode, 
frauwen Elyzabethen von Katzenellenbogen. So ist vns würden zu teil das wiler 
zu Buch was rechtes wir da haben, und auch ist uns würden zü teil Sygenningen, 
Dyetingen und was dar zü gehöret, lute, güt und recht, besuch und unbesuch, 
und Nydenawe die stat und was dar zü gehoret lut oder gut mit allem rechte 
und dar zü alle vischentzen da selben. So ist uns auch zü teil würden die burg 
zu Gütenberg und Mulenbach und und was dar zü gehöret, lüt, güt und recht, 
besuch und unbesuch und alle die vischentzen ze selben. So ist uns zü teil wür- 
den daz dorf zü Hulfelnhart und Kelwartzhusen und die güt und die recht, die 
wir von dem haben zü Swartzach. So ist vns an gevallen Hasmersheim und 
Elntze, Burkem, und dar uber sa ist vns gevallen ze teil die dru dorfer zü Sche- 
velentze was wir da haben, es si eygen, lehen oder phant. So ist uns angefallen 
das dorf zü Spechpach und Langenzelle und des Waltboden gericht zü Mekkis- 
heim und der walt der da heißet der Kolbe und was da zü gehoret mit allem 
rechte. So ist uns zü teil würden Obern Ysisheim und Nidern Ysisheim und die 
vischentze und das kultern gelt ze selben. So ist vns zü teil würden die burg zü 
Wimphen, daz var, die mülen, die vischentzen und was dar zü gehoret, lüt, gür 
und recht, besuch und unbesuc. So ist uns zü teil würden die burg ze Bonvelt, 
der se, die welde und daz dorf zü Bonvelt und was dar zü gehoret, lüt, güt und 
recht, besuch und unbesuch. So ist uns auch zu teil worden dise dorfer Schlutern, 
Byberach und waz dar zu gehoret, lüte, güt und recht. Und dar zu ist uns zü teil 
würden daz vierteil aller der lüt, güt und recht, daz wir haben zu Großen Gar- 

tach, und das dorf zü Rihen und was dar zü gehoret. So ist uns me zu teil wür- 
den die burch und die stat zü Eberbach und Gerach und was dar zü gehoret, 
lüte, güt und recht besuch und unbesuch. Sa sol Neckergartach das dorf und was 
wir da richtes haben unser gemein sin als lange bis wir ez ledig machen, so sollen 
wir ez danne teilen so wir wollen. So sint dise phantschaft an disen dorfen zu 
teil würden minem bulen Engelhart zü Nidern Buchelnbach, zü Haselach, zü 
Aspach und zu Aicholfesheim, daz sol er losen. So ist uns auch zü teil würden 
die burg zü Steynvelt und was lut, gut und recht wir in dem dorfe haben zu 
Steinvelt und auch was dar zü gehoret in der marcke, in holtz und in velde be- 
such und unbesuch für fünfhündert phünt haller. Man soll auch wißen, das uns 
worden ist die burg zü Swartzach und was dar zü gehoret, dar umme daz min 
vatter selig sie widerkauffte nach der deilunge, da die siben unser gut teilten. 
Und ist ob min bül Engelhart mich dar umme also flizzeclichen bidet, so mach 
ich ime die burg Steinvelt und was wir rechtes da haben wol wider ze kaufen 
geben ob ich wil und ob ez mir fuger vmme fünfhündert phünt haller. Uns ist 
auch ze teil worden Gabelnbach und was dar zü gehoret in velde oder in walde 
besuch oder unbesuch. Man soll auch wißen, was gütz die edel frauwe Elizabeth 
von Katzzenellenbogen vnser svester hat zü Eberstat und anderswa, die daz 
sie angevallen ist von der herschaft von Winsberg, die solen nach irem tode mich 
und minen bülen Engelhart gemeinlich an vallen an Krebezbach, und die burg 
zu dem Stein sol danne gevallen an mich und minen brüder besünderlich. Und 
so das geschicht, so sol ich oder min bruder widerlegen driu phünt geltes minem 
bülen Engelhart und sinen lib erben. 


Man sol wißen, daz unser geleit uf den strassen in unser gegende unser gemein 
sol sin, unde sollen daz gemeinlich niessen und sülen auch gemeinlich beleiten und 
daz geleit schirmen; unser jglicher der mach wol besünderlich in sinen vesten ge- 
leit nemen ob er wil. Man sol wißen umme den wiltban, der sol ungeteilet beli- 
ben und sol unser gemeine sin, und wan wir jagen wellen, daz sülen wir dün mit 
verlaussen hunden gemeinlich oder besunderlich an geverde. 


Ez sol auch nieman under uns zü der hecken jagen an des andern willen, unde 
wer ob unser einer oder unser jeager an des andern willen zü den hecken jagent 
ungeverlich, daz sol der ander sagen den drien, die uber unser sachhe geben sint, 
und die selben drie süllen ez also uz rechten und fürkomen, daz ez nith me ge- 
schehe mit geverden. 


Ich Cünrat von Winsperg vergehen, ist ob ich und min brüder an lib erben 
sterben, daz ich willeclich und gütlich durch recht luter güt han geben und ge- 
machet minem bülen Engelhart von Winsperg und sinen lib erben die süne sint 
und auch elich sint minen teil an der burg zü Schurberg und zü Sulme an der 
stat und was dar zü gehoret besuch und unbesuch ungeverlich, und sol in daz 
also machen mit den lehen herren und anderswa an allen steten, daz es kraft 
und mach haben mach und dar an sie habend sin. Und daz gemechte der selben 
miner veste Schurberg und Sülme sol ich an ir willen nit verandern noch usker- 
ren noch sol do wider nit dün. Und ist ob ich des nith tün und es nith stete halte 
was vor gescriben stet, so han ich aber gebrochen und bin erbelos würden in dem 
rech als vor gescriben stet. Ich sol in auch die selben min vesten Schurberg und 
Sülme und waz dar zügehoret, lüte, güt und recht das mich an gehoret also mit 
der bescheidenheit machen was der der selben gut von deme riche lehen sint, die 

sol ich in vertigen und uz rechten endelich von eime eynmütigen künige, da nach 
in in einen mande soz an mich gevordert wirt ungeverlich, und möth des nith 
geschehen, so sol ich ez danne tün da nach als die drie sprechent und heissent, 
die uber unser sachhe gebin sint, also das es geschehen sol ungeverlich so es aller 
erst geschehen mag, und dar zü was an den zwein vesten zü Schurberg und zü 
Sülme lehen ist von andern fürsten oder herren, daz sol ich in auch vertigen und 
uz rechten hie zwischen und der nesten uzgender osterwochen, ez si danne, daz 
ich fürbaz langer mit ir willen verziehen müge, und ist ob ich des nith dün, sa 
han ich aber gebrochen und bin erbelos würden in allem dem rechte als vor ge- 
scriben stet. Ich Cünrat von Winsperg vergehen me an disem briefe, daz ich und 
min lib erben sülen furbaz, die wile wir leben, beholfen sin mit libe und mit 
gütde an geverde minem bülen Engelhard von Winsperg und sinen lib erben gen 
allermenigelichen uf ein recht an allem wider dem riche. Man sol auch wißen, 
daz ich... Cünrat von Winsperg schuldig bin ze gelten alle die schülde die ge- 
machet wart vor der teilünge, do die siben unser gut deilten, an die schulde, die 
min büle Engelhard von Winsperg zü Collen machte und an ander schulde, die 
er her nach der teilünge besunderltlich gemachet hat, die selben schulde sol min 
bül selber gelten, und dar zü so hat min bül Engelhart veriehen, daz er oder 
sin lib erben mit nith süllen mich .. Cünrat von Winsperg noch minen brüder 
noch unser erben an griefen noch noeten noch schadigen, und sülen wider uns 
dar umme keinem schuldener beholfen sin, er sol uns die selbe schulde lassen gel- 
ten sa wir mügen; wo er sin aber bedarf ungeverlich, so sol ich veriehen und sol 
auch minem bülen des briefe dar uber geben, daz die selbe schuld an mich geval- 
len sie zü gelten und an in nith. Und wenne min bruder .. Engelhardcunrat zu 
sinen tagen kümet, so sol er dise vorgeschriben rede und teiding alle tün und 
stete halten, und sol dar uber sinen brief geben, und dethe er des nith, so ist 
min büle Engelhart da nach nichtes gebünden aller vorgescriben dinge minem 
brüder Engelhartcunrat. Man sol auch wißen, daz minem bülen Engelhart zü 
teile würden ist die vischentze zü Neckergartach, die Cleingenberg, der Vischer- 
hart und dar zü die szwo Vischentzen zu Nidern Grieshein. Ich .. Cunrat von 
Winsperg veriehen an disem brief, daz ich dise vorgescriben rithunge und tei- 
lünge sol stete halten an geverde und an alle wider rede. Des han ich gesworn 
zü den heiligen, und were ab ich des nit deite und nit steite halt als vor gescri- 
ben stat, so han ich gebrochen und han min recht verlorn und bin auch erbelos 
würden in allem dem rechte als vor gescriben stat. Und daruber sa ist mir Cünrat 
zu teile würden dise kirchenserze und phründen; von erst der kirchentsatz zü 
Malsch, zü Erlbach, zu Dürn, zü Steinvelt, zu Synderingen, zü Adelmansvelden, 
zü Aicheolfeshein, zü Westenrot, die phründe zü Schurberg und die zu Sülme, 
die zü Goshein, die zü Dürn, die zü Nydenawe, die zü Mulnbach mith allem 
recht. ... (Siegelankündigung und Datumzeile sind identisch mit dem Text der 
Gegenurkunde.) 

Wir Conrad herre zu Winsperg und wir Anna von Hoenloc sin eliche hußfrauwe be- 
kennen beide und tun kunt offenbar mit diesem briefe vor uns und alle unser erben und 
nachkommen, allen den die yne sehent oder hörent lesen, das wir dem durchluchtiger. 
hochgebornen fursten und herren, hern Ludwigen pfalczgraven bii Rine, des heiligen 

Romischen richs ercztruchseßen und herczogen in Beyern, unserm gnedigen lieben her- 
ren, und der durchluchtigen hochgebornen furstynnen und frauwen, frauwe Mechtilden 
von Saphaie (Savoyen), pfalczgrafynne bii Ryne und herczoginne in Beyern, siner elichen 
hußfrauwen und gemaheln, unser gnedigen lieben frauwen, und yren erben recht und 
redelich verkaufft und zu kauffe geben han, verkauffen und geben yne auch zu kauffe 
erblich in eyns rechten ewigen kauffs wise in crafft diß brieffs, wie das dann in dem 
rechten allerbast crafft und macht haben sal und mag, unser vesten Swarczach mit aller 
czugehorunge und mit namen die dorffere Hage, ober und nidder-Swarczach, unsern 
teyl zu Nunkirchen und Swanden, unser mule gelegen czuschen der obgenanten vesten 
Swarczach und dem dorff under Swarczach. Und darczu auch unsern wiltpandt, als die 
Elsencz zu Neckergemunde in den Necker fellet, die Elsencze off biß an die bache, die 
von Lobenfelt herabe flüßet, und dieselben bach off biß gein Lobenfelt, und von Loben- 
felt hin uber geyn Agleßternhusen, und von Aglesternhusen die rechte straßen hin uß 
biß gein Oberkem in den Necker, und was also czuschen den obigen kreißen off die lin- 
ken hant biß an den Necker ist, als gein dem Hirßhorn und Eberbach zu. Die obgenann- 
ten vesten, dorffere, wiler, hofe, mule und wiltpenne mit herlichkeiden, herschafften, 
vogtien, hoen und niddern gerichten, eygenschafften, buwegutern, aczungen, walt, wasser 
und weyde, wyhern, diechen, fischerien, ezehenden, mulen, mulenstedten, wasserleuffen, 
diensten, frondiensten, bedten, sturen, zinsen und gülten und allen andern yren rechten 
und czugehorungen, ob der erden und under der erden, nichts daran ußgenommen, als 
unser Conrads von Winsperg vatter und altfordern seligen und wir das alles von eynem 
bischoff und stiffte zu Wormeß zu Lehen gehabt und inne und herbracht han, haben wir 
dem obgenanten unserm gnedigen herren, herczog Ludwig, frauwe Mechtild, siner elichen 
hußfrauwen und yren erben vor uns und alle unser erben und nachkommen erblichen 
und ewiglich als vorgeschriben ster verkaufft und zu kauff gegeben umb vier dusent 
und zweyhundert guter rinscher gulden spirer werunge, der wir gancz und gar von yne 
gewerer und wol beczalt sin. Und wir sagen sie der auch vor uns und alle unser erben 
und nachkommen genczlichen quiit, ledig und loiß in crafft diß brieffs. Wir haben auch 
die obgenanten verkaufften vesten, dorffer, wyler, hofe, mule, wiltpenne und gutere mit 
allen yren rechten und zugehorungen als vorgeschriben stet vor uns und alle unser erben 
und nachkommen an den gerichten, darinne sie gelegen sint, dem obgenanten unserm 
gnedigen herren, herczog Ludwig, und frauwe Mechtild siner elichen hußfrauwen unser 
gnedigen frauwen, und yren erben mit monde, handt und halme luterlichen, erblichen 
und genczlichen off und ingegeben, und geben yne die auch also off und inne in crafft 
diß brieffs und seczen uns und unser erben daruß, und die obgenanten, unsern gnedigen 
herren, herczog Ludwig und frauwe Mechtild, sin eliche hußfrauwe, unser gnedige frauwe, 
und yre erben darinne in crafft diß brieffs, als des landes und der gerichte, darinne die 
selben gutere gelegen sint, recht und gewonheit ist. Und wir und alle unser erben und 
nachkommen sollen auch furbaß zu ewigen ziten numer ansprache oder forderunge 
daran han oder tun, oder yemand von unsern wegen in deheyne wise ane alle geverde. 
Wir verczihen uns auch wißentlichen, kuntlichen und offentlichen vor uns und alle un- 
ser erben und nachkommen alles rechten schirmes, ußnemens, beruffunge, geverde und 
auch mit hinderkommen des obgenanten geltes, das das nit bezalte solte sin oder emp- 
fangen oder mit gedrenckeniße uber das halbteil des rechten kauffs mit abe snydunge 
des kauffs von welicherley sachen das dann were oder gesin möchte, und aller privilegien 
und, friheidt, die wir haben oder behalten möchten von bebsten, romischen keysern und 
konigen oder andern fursten, geistlichen und werntlichen ane alle geverde. Darczu ver- 
sprechen, gereden und geloben wir auch vor uns und alle unser erben und nachkommen 
den obgenanten, unserm gnedigen herren, herczog Ludwigen und frauwe Mechtilden, siner 
elichen hußfrauwen und yren erben, als von der vorgeschriben verkaufften vesten, dorf- 
fer, wyler, hofe, mulen, wiltpenne und gutere wegen, recht und gancze werschafft zu 
tunde und die yne auch zu fertigen und zu vertadingen mit dem rechten, geistlichen 
und werntlichen, ob yemand daran sprechen wurde, off unser kost und schaden, so 
dicke des not geschiht, nach des landes recht und gewonheit anne alle geverde. Alles, das 
hie vorgeschriben stat, versprechen, gereden und globen wir, die obgenanten Conrad, 
herre zu Winsperg, und Anna von Hoenloch, sin eliche hußfrauwe, vor uns und alle 
unser erben und nachkommen mit guten truwen und rechter warheit, den obgenanten, 
unserm gnedigen herren herczog Ludwig und frauwen Mechtild, siner elichen hußfrau- 
wen, und yren erben allecziit ware, veste und stedte zu halten, zu follenfüren und zu 
tun, und auch darwidder nit zu suchen noch zu tunde, heimlich oder offenlich, durch uns 

selbe oder yemand anders in deheime wise, alle geverde und argeliste genczlichen uß- 
gescheiden. Und des alles zu urkunde und bestem geczugnisse so haben wir unser eygen 
ingesiegele vor uns und alle unser erben und nachkommen an diesen brieff gehangen. 
Wir haben auch samentlichen zu merer sicherheit gebedten den edeln und wolgebornen 
Albrechten von Hoenloch, unsern lieben swager und bruder, das er sin eygen ingesiegel 
zu den unsern an diesen brieff gehangen hat zu geczugniße aller vorgeschriben dinge. 
Und wir Albrecht von Hoenloch bekennen und tun kunt offenbar mit diesem briefe, das 
wir umb bedte willen der obgenanten Conrads Herren zu Winsperg unsers swagers und 
Annen von Hoenloch, siner elichen hußfrauwen, unser lieben swester, unser eygen in- 
gesiegel zu den yren an diesen brieff gehangen han czu geczugniße aller vorgeschriben 
dinge. Geben in dem jare als man schreib nach Christi geburte dusent vierhundert und 


nunczehen jare off den fritag nach dem sontag in der vasten als man singet in der hei: 
ligen kirchen Ocaulı. 


Original, Pergament. Hauptstaatsarchiv München, Abt. III Geheimes Hausarchiv 
37/2 Nr. 234. 


